આપણે બધાં જ યોજનાઓ બનાવતા હોઈએ છીએ. હકીકતમાં જોવા જઈએ તો આપણામાંના મોટાભાગના લોકો મોટાભાગે બસ ખાલી એ જ કામ કરતાં હોઈએ છીએ. આપણે ભવિષ્ય માટે યોજનાઓ, ગુલાબી યોજનાઓ, આરામદાયક યોજનાઓ, સુંદર યોજનાઓ બનાવતા રહેતા હોઈએ છીએ, પરંતુ મોટાભાગનાં લોકોની મોટાભાગની યોજનાઓ ક્યારેય કોઈ આકાર લેતી જ નથી હોતી. કોઈ વખત તો સીધી સાદી અને વ્યવહારુ યોજના પણ ઠપ થઇ જતી હોય છે. હા, એવાં પણ ઘણાં લોકો હોય છે કે જેઓ પોતાની યોજનાઓને કાર્યાન્વિત પણ કરી શકતા હોય છે. ક્યારેય વિચાર્યું છે એવું શા માટે થતું હોય છે કે બાકીની બધી વસ્તુઓ એક સમાન હોવા છતાં, અમુક લોકો સહજ સફળતાને પ્રાપ્ત કરી લેતાં હોય છે જયારે અમુક લોકો ગમે તેટલો સખત પ્રયત્ન કર્યા પછી પણ નિષ્ફળ જતાં હોય છે? તમારી યોજનાઓ કેમ કામ નથી કરતી હોતી? તમારી યોજનાઓ શા માટે આકાર નથી લેતી તેનાં માટેના મારા તરફથી આ રહ્યા પાંચ કારણો: